**Osnovna škola „Ivan Benković“**

**Dugo Selo, Hrvatskog preporoda 68**

 Poštovani roditelji,

kako bi dijete ostvarilo status Krajnjeg korisnika u projektu „Osiguranje prehrane djece u osnovnim školama za školsku godinu 2016./2017.“, potrebno je dostaviti dokaznu dokumentaciju od strane Osnovnih škola Zagrebačke županije prema Korisniku, tj. Zagrebačkoj županiji, a roditelji istu moraju dostaviti osnovnoj školi najkasnije **do srijede 14.9.2016.**

Uvjeti koje djeca kao Krajnji korisnici i obitelji u kojima isti žive, moraju biti kumulativno ispunjeni, relevantnom dokumentacijom dokazani te se stoga od osnovnih škola, odnosno roditelja, traži slijedeća dokumentacija:

**(1)** dijete mora biti polaznik nekog od 8 (osam) razreda jedne od Osnovnih škola;

**(2)** obitelj u kojoj živi dijete ne plaća za to dijete djelomičnu ili cjelokupnu školarinu za potrebe pohađanja redovnog općeobrazovnog programa u Osnovnoj školi;

**(3)** dijete je krvnim srodstvom ili po nekoj zakonskoj osnovi povezano s obitelji u kojoj živi;

**(4)** dijete ili jedan od njegovih roditelja (odnosno jedan od zakonskih skrbnika, posvojitelja ili udomitelja) je hrvatski državljanin;

**(5)** obitelj u kojoj živi dijete ima prosječni mjesečni prihod ostvaren u razdoblju od početno

01. siječnja 2016. godine do zaključno 31. kolovoza 2016. godine po članu **zajedničkog kućanstva** (kućanstvo čine svi članovi obitelji i djeca, koji dijele isti životni/stambeni prostor) koji ne prelazi iznos od 60,1323% proračunske osnovice propisane Zakonom o izvršavanju državnog proračuna Republike Hrvatske za 2016. godinu, a koja proračunska osnovica je utvrđena u iznosu od 3.326,00kn te pri čemu se utvrđuje da 60,1323% Proračunske osnovice iznosi 2.000,00kn;

**(6)** obitelj u kojoj živi dijete nije prethodno ostvarila potporu od Zaklade „Hrvatska za djecu“ za fizičke osobe u svrhu pokrića troškova školske prehrane za dijete/djecu za školsku godinu 2016./2017.

**(7)** dijete ili jedan od njegovih roditelja (skrbnika, posvojitelja ili udomitelja), nije prethodno ili istovremeno po nekoj drugoj osnovi iz bilo kojeg javnog izvora ostvarilo pokriće cjelokupnih ili dijela troškova školske prehrane u školskoj godini 2016./2017.

Dokazna dokumentacija vezana za točke (1) i (2) dostavlja se iz službene evidencije Osnovne škole (roditelji je **ne** moraju posebno tražiti, Škola će ih ispisati i priložiti uz dokumentaciju za sve koji dostave ostalu potpunu dokumentaciju!), dok ostalu dokumentaciju dokazuje obitelj u kojoj živi dijete, dostavlja je Osnovnoj školi te se prosljeđuje Zagrebačkoj županiji kao Korisniku.

**Dodatne smjernice za točke (3), (4), (5), (6):**

**(3)** - traži se tiskana ili elektronička preslika djetetovog Rodnog lista (**ne može** biti starija od šest mjeseci) kad dijete živi s roditeljima,

 - preslika Rješenja o skrbništvu (donosi nadležni CZSS ili nadležni sud) kad dijete živi kod zakonskog skrbnika

 - preslika Rješenja o posvojiteljstvu (donosi nadležni CZSS)

 - preslika Odluke nadležnog CZSS ili Odluke nadležnog suda u izvanparničnom postupku kad dijete živi kod udomitelja (donosi nadležni CZSS ili nadležni sud)

pod elektroničku presliku se podrazumijeva ispis iz sustava e-građani;

**(4)** - traži se tiskana ili elektronička preslika Domovnice (**može** biti starija od šest mjeseci) za dijete ili jednog od roditelja (zakonskih skrbnika, posvojitelja ili udomitelja) hrvatskog državljanina

 pod elektroničku presliku se podrazumijeva ispis iz sustava e-građani;

 **5.1.)** - traži se izjava pod materijalnom i kaznenom odgovornošću o sastavu **zajedničkog** kućanstva u kojem živi dijete, koju potpisuje jedan od roditelja (skrbnika, posvojitelja, udomitelja);

 **5.2.)** - potvrda o nezaposlenosti i trajanju nezaposlenosti za one članove zajedničkog kućanstva koji su nezaposleni (izdaje HZZ);

 **5.3.)** - potvrda o visini mirovine (sa zaštitnim i drugim dodacima na mirovinu), odnosno naknade mirovine ostvarene u prethodnoj kalendarskoj godini, za one članove zajedničkog kućanstva koji su umirovljenici, odnosno koji ostvaruju naknadu mirovine (izdaje Hrvatski zavod za mirovinsko osiguranje prema mjestu prebivališta);

 **5.4.)** - izjava pod punom materijalnom i kaznenom odgovornošću *o visini ostvarenih neto dohodaka i drugih dohodaka za razdoblje 01.01. 2016.- 31.08. 2016.* za svakog pojedinog člana zajedničkog kućanstva starijeg od 15 godina, zajedno sa svim dostupnim dokazima takvih dohodaka (npr. platne liste, IP obrasci, potvrde poslodavca, potvrde HZZo-a ili Zavoda za mirovinsko osiguranje);

 **Izjavu potpisuju svi članovi zajedničkog kućanstva stariji od 15 godina**

 **5.5.)** - potvrda o visini isplaćene naknade plaće za bolovanje te rodiljnih i roditeljskih potpora u tijeku prethodne kalendarske godine za one članove zajedničkog kućanstva koji su ostvarili prihod po osnovi naknade plaće za bolovanje od HZZO-a te rodiljnih i roditeljskih potpora (izdaje HZZO prema mjestu prebivališta);

**(6)** - traži se izjava pod punom materijalnom i kaznenom odgovornošću kojom se potvrđuje da obitelj u kojoj živi dijete nije ostvarila potporu od Zaklade „Hrvatska za djecu“ za fizičke osobe u svrhu pokrića troškova školske prehrane za dijete/djecu za školsku godinu 2016./2017., a koju izjavu potpisuje jedan od roditelja (skrbnika, posvojitelja ili udomitelja);

**(7)** - traži se izjava pod punom materijalnom i kaznenom odgovornošću kojom se potvrđuje da dijete i/ili jedan od njegovih roditelja (skrbnika, posvojitelja ili udomitelja) za dijete, nije prethodno ili istovremeno po nekoj drugoj osnovi iz bilo kojeg drugog izvora ostvarilo/o pokriće cjelokupnih ili dijela troškova školske prehrane u školskoj godini 2016./2017., a koju izjavu potpisuje jedan od roditelja (skrbnika, posvojitelja ili udomitelja);

Dugo Selo, 5. rujna 2016.